Hindhead

Hindhead, Ingalaterrako hego-ekialdean dagoen udalerri bat da, Surrey konderrian. 

 Toponimia 
"Hindhead" toponimoa 1571. urtetik dokumentatua dago, eta "orein emeen muinoa" esan nahi du. Eilert Ekwall, Concise Oxford Dictionary of English Place-names, p.240.

 Geografia 
Surreyko herririk altuena da; haren eraikinak itsas mailatik 185 eta 253 metro bitartean eginak daude.

Guildford -etik 16,9 kmtara dago. Herriak 4.292 biztanle zituen 2011ko erroldan.

 Historia 
Historikoki bidelapurren eremua izan da: 1736an, Stephen Phillips presoak urrezko 150 ginea  lapurtu izana aitortu zuen. 1786an, hiru gizon kondenatu zituzten Londresen enbarkatzera zihoan marinel ezezagun baten hilketagatik. Gizon hauen gorpuak Gibbet muinoan kateetan zintzilikatu zituzten, eskarmentu bezala. Lapurretak XIX. mendean amaitu ziren, Londres-Portsmouth trenbidea martxan ezarri zenean.Moorey, Peter. 2000.

 Bestelako jakingarriak 
"Devil's Punch Bowl" naturgune famatua bertan dago..

Hindhead errepide arteko lotura gune nabarmena da, horrek ekartzen dituen trafiko arazoekin.
 Jende aipagarria 

 Sir Arthur Conan Doyle "Undershaw " etxean bizi izan zen 1897 eta 1907 artean. Hemen idatzi zituen bere nobela ezagunenak, horien artean, Baskervilletarren Zakurra . Undershaw gero hotel eta jatetxe bihurtu zen, eta 2004tik aurrera eskola da. Conan Doyle Hindhead Golf Klubeko lehen lehendakaria izan zen 1904an.
 Bernard Montgomery marexala (1887-1976), II. Mundu Gerran ospetsu bihurtutakoa. 1946an jasotako ohoreen artean, "Alameingo eta Surreyko konderriko Hindheadeko Montgomery bizkonde" izendapena jaso zuen.
 George Bernard Shaw antzerkigilea Hindhead-eko "Blen Cathra" -n bizi izan zen (gaur egun St Edmund's School) .
 John Tyndall zientzialaria (1820–1893) "Hindhead House" etxean bizi eta hil zen (gaur egun "Tyndalls" etxea). Berotegi efektuaren aurkikuntzan egindako lanagatik da ezaguna.

 Erreferentziak  

 Kanpo estekak 

Kategoria:Surrey konderriko udalerriak